CELEX: 62011CA0546
Language: sk
Date: 2013-09-26 00:00:00
Title: Vec C-546/11: Rozsudok Súdneho dvora (druhá komora) z  26. septembra 2013 (návrh na začatie prejudiciálneho konania, ktorý podal Højesteret — Dánsko) — Dansk Jurist- og Økonomforbund, ktorý koná za Erika Toftgaarda/Indenrigs- og Sundhedsministeriet (Rovnosť zaobchádzania v zamestnaní a povolaní — Zákaz diskriminácie na základe veku — Smernica 2000/78/ES — Článok 6 ods. 1 a 2 — Odmietnutie vyplácať štátnym zamestnancom, ktorí dosiahli vek 65 rokov a majú nárok na starobný dôchodok, plat za disponibilitu)

23.11.2013   
            
            
               SK
            
            
               Úradný vestník Európskej únie
            
            
               C 344/13
            
         Rozsudok Súdneho dvora (druhá komora) z 26. septembra 2013 (návrh na začatie prejudiciálneho konania, ktorý podal Højesteret — Dánsko) — Dansk Jurist- og Økonomforbund, ktorý koná za Erika Toftgaarda/Indenrigs- og Sundhedsministeriet
   (Vec C-546/11) (1)
   
   (Rovnosť zaobchádzania v zamestnaní a povolaní - Zákaz diskriminácie na základe veku - Smernica 2000/78/ES - Článok 6 ods. 1 a 2 - Odmietnutie vyplácať štátnym zamestnancom, ktorí dosiahli vek 65 rokov a majú nárok na starobný dôchodok, plat za disponibilitu)
   2013/C 344/21
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Højesteret
   
      Účastníci konania pred vnútroštátnym súdom
   
   
      Žalobca: Dansk Jurist- og Økonomforbund, ktorý koná za Erika Toftgaarda
   
      Žalovaný: Indenrigs- og Sundhedsministeriet
   
      Za účasti: Centralorganisationernes Fællesudvalg (CFU), Kommunale Tjenestemænd og Overenskomstansatte (KTO), Personalestyrelsen, Kommunernes Landsforening (KL), Danske Regioner
   
      Predmet veci
   
   Návrh na začatie prejudiciálneho konania — Højesteret — Výklad článku 6 ods. 1 a 2 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, s. 16; Mim. vyd. 05/004, s. 79) — Stanovenie veku v zamestnaneckých systémoch sociálneho zabezpečenia pre možnosť alebo nárok na odchod do starobného alebo invalidného dôchodku — Diskriminácia na základe veku — Vnútroštátna právna úprava, ktorá v prípade zrušenia pracovného miesta pracovníka, stanovuje náhradu vo výške jeho platu po dobu troch rokov, alebo až dovtedy, kým tento pracovník dosiahne dôchodkový vek — Vyplácanie dôchodku a nie skoršieho platu pracovníkovi vo veku 65 rokov, ktorého pracovné miesto bolo zrušené, a to bez ohľadu na právo dotknutej osoby pokračovať vo výkone povolania po dovŕšení 65 rokov
   
      Výrok rozsudku
   
   
               1.
            
            
               Článok 6 ods. 2 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa má vykladať v tom zmysle, že sa uplatní len na dôchodkové dávky a dávky v invalidite, ktoré patria do zamestnaneckého systému sociálneho zabezpečenia.
            
         
               2.
            
            
               Článok 2 a článok 6 ods. 1 smernice 2000/78 sa majú vykladať v tom zmysle, že bránia vnútroštátnej právnej úprave, na základe ktorej štátni zamestnanci, ktorí dosiahli vek umožňujúci im poberať starobný dôchodok, nemôžu z tohto jediného dôvodu poberať plat za disponibilitu, ktorý je určený štátnym zamestnancom, ktorí boli prepustení z dôvodu zrušenia ich pracovného miesta.
            
         
      (1)  Ú. v. EÚ C 13, 14.1.2012.